Qırımda koronavirusnen hastalanğan daa altı insan qayd etildi – Aksenov
İşğal etilgen Qırımda koronavirus yuqunçına oğrağan altı yañı insan qayd etildi, dep bildire Rusiye kontrolindeki Qırım yolbaşçısı Sergey Aksenov.
Onıñ malümatına köre, hastalanğanlar koronavirus tapılğan memleketlerden qaytqan yarımada sakinleri ola.
«4 hasta – bir qorantanıñ azası, aile Birleşken Arap Emirliklerinde turistik kruizde edi, ve kruiz gemisinen seyaat etti. Daa 2 adise de ketirildi, hastalan Litvaniya ve Belçinı ziyaret etip cumhuriyetke keldi», – dep yazdı Aksenov Facebookta.
Onıñ qayd etkenine köre, hastalanğanlarnıñ diagnozları laboratoriyalarda tasdıqlandı. Qırımlılar yarımada hastahaneleriniñ yuqunç bölüklerine alındı ve ayrı bokslarda buluna.
«4 hastanıñ hastalıq alâmetleri yoq, olarnıñ hasta olğanı laboratoriyada belli oldı. Eki hastanıñ alı orta ağır olaraq qayd etile. Hastalar Sağlıq nazirliginiñ protokolına köre tedaviylene», – dep qoştı Aksenov.
Onıñ malümatına köre, alâqada olğan yaqınları yuqunç bölüklerine alındı, uzaqtan alâqada olğanlar yaşağan yerlerinde tibbiy közetüv altında izolâtsiyada buluna.